
EMLÉKEZTETŐ
Készült a Győr-Moson-Sopron Megyei Mérnöki Kamara 2011.03.21. napján, 14 órai kezdettel tartott elnökségi üléséről. 

Az ülés helye: 
Győr, Csaba u. 16. II.em. 201/a. 
Jelen vannak: 

Mellékelt jelenléti ív szerint

Az Elnökségi Ülés határozatképes. A határozatok jelen emlékeztető mellékletében találhatók.
Jelenlévők a napirendet elfogadták. 
Az elnökségi ülés napirendje:

1. 
· 
· 
· 
· 
· 
· 
· 

2. 
· 

3. 
4. 

5. 

6. 
7. Tájékoztatás az elmúlt időszak történéseiről

· MMK - elnökségi üléséről

· MMK –vízépítési tagozat elnökségi üléséről

· Duna Stratégia

· NCA pályázat

Bartal György elnök

8. Aktuális Megyei Mérnöki Kamarai kérdések megbeszélése.

· Etikai és Fegyelmi Bizottság

Szalai Kálmán EFB elnök

· Oktatási Bizottság beszámolója

dr. Neiger Róbert elnökségi tag

9. Díjazások – Zielinski Szilárd díj, Tiszteletbeli tagság, Örökös tag

10. Alapszabály készítés és SZMSZ, ill. bizottsági ügyrendek elfogadása

Szabó Péter alelnök és Barcsai Éva Magdolna titkár

11. Tagfelvételek, engedélyek, fellebbezések. 

Barcsai Éva Magdolna titkár

12. Egyebek 

1. Napirendi pont: Bartal György elnök tájékoztatója

MMK - elnökségi ülésről
A Magyar Mérnöki Kamara elnökségi ülést tartott, amelyen 3 téma volt hangsúlyos: 
· Azon nyílt levél terjesztését, amely az ellen a Kormányzati állásfoglalás ellen tiltakozik, amely elveti a Dunán építhető duzzasztómű/erőmű lehetőségét, az MMK nem támogatja. 
· Az eljárási díjak megosztása – az Országos Kamara és a Megyei kamarák között – körüli vita megoldódni látszik, a korábbi jogellenesség megszűnt.
· A közeljövőben választmányi ülés tartására kerül sor, ahol minden érintett megjelenésére számítanak.


A vízépítési tagozat elnökségi üléséről:



A vízépítési tagozat tiltakozik az ellen, hogy a VIZIG-ek költségvetésének zárolását tervezik, mert ezzel ellehetetlenül a működésük. 
A Duna Stratégiáról:
Több Megyei Kamara meghívta az Elnököt, hogy tartson tájékoztatást a Duna Stratégiával kapcsolatban. Az Elnök minden felkérésnek eleget tesz, hogy ezzel is segítse azon regionális projektek megtalálását, amelyek a Duna Stratégiába bevonhatók.
· 
· 
· 
· 


NCA pályázat:

A Nemzeti Civil Alap pályázatunkat a hiánypótlással együtt befogadták. 
Amennyiben nyerünk is, a pályázati pénzből a kamara új tagnyilvántartó programot készíttet, fejleszti a honlapot, ill. számítógépet és új fénymásolót vásárol.








2. Napirendi pont: 
Etikai és Fegyelmi Bizottság beszámolója (Szalai Kálmán EFB elnök)
Az utóbbi időben országos szinten jelentősen megnőtt az etikai-fegyelmi ügyek száma.

Kamaránknál jelenleg két aktuális ügy lehet:

· Az egyik Lékai Gyula nevéhez fűződik, akinek az ügyében indult eljárást elsőfokon meg kell ismételni, és a megismételt eljárás lefolytatására a mi kamaránkat jelölték ki.


Elképzelhető, hogy ezt a döntést is megtámadja Lékai Úr, így nem biztos, hogy az ügy nálunk marad.
· A másik ügy a Proksa ügy, ahol egyik geodéta tagtársunk Győrben végzett munkáját kifogásolja a veszprémi Proksa József, de kifogásait nem konkretizálta, így még kérdéses, hogy ez etikai üggyé válik-e.
Oktatási Bizottság beszámolója

Dr. Neiger Róbert elnökségi tag elmondta, hogy: 

A közlekedési szakmai modulon (2011. február 18.) 17 fő vett részt.

A márciusi tartószerkezeti modulra 23 fő jelentkezett.

A vízgazdálkodási és vízépítési modul májusban kerül megrendezésre.

Sokan jelzik, hogy nem tudtak a továbbképzések időpontjáról, pedig a kamara honlapján fent vannak az időpontok.
Elkészült a 2011-2012 évre szóló képzési program is.
3. Napirendi pont: Díjazások megbeszélése
Örökös tagságra 5 javaslat érkezett, az elnökség közülük senkit nem javasolt.

Zielinski Szilárd díjra nem érkezett javaslat.
Kardos Andor díjra Serfőző Istvánt javasolja az elnökség, 6 igen szavazat 2 tartózkodás mellett.

· 
· 

4.  Napirendi pont: Alapszabály készítés, SZMSZ
Szabó Péter alelnök nem tudott eljönni a mai ülésre, helyette Barcsai Éva titkár beszélt a következőkről: 
· Az alapszabály módosítási javaslatokat, amelyek e-mailen érkeztek, beépítettük és megküldtük a tervezetet az elnökségi tagoknak. Ezen a tervezeten lehet még módosítani, ha szükséges, majd szavazásra bocsátjuk a tervezet elfogadását, amelyet a májusi megyei taggyűlésen lehet elfogadtatni.
Dr. Baksai Róbert FB elnök felsorolt néhány pontatlanságot, amelyet korrigálni szükséges. 
Ezen korrekciókkal az elnökség egyhangúlag fogadta el az Alapszabály módosítás tervezetét.
· A Szervezeti és Működési Szabályzat módosítási javaslata szintén elkészült, erre is megkaptuk az észrevételeket, amelyeket beépítettünk. Gyurkovics Zoltán egy pontosítást javasolt, amelyet az elnökség támogatott.
A véglegesítés után az SZMSZ módosítást az elnökség egyhangúlag fogadta el, a határozat jelen emlékeztető 1. sz. mellékletében található.
5. Napirendi pont: Tagfelvételek, engedélyek, fellebbezések
Barcsai Éva Magdolna titkár ismertette:

· a tagfelvételi, tagsági viszony megszüntetése iránti kérelmeket (2 főt érint),

· a tervezői és szakértői jogosultságok meghosszabbítása iránti kérelmeket (4 főt érint)

· az új tervezői és szakértői jogosultságok megadása iránti kérelmeket (8 főt érint)

Az elnökség az ismertetés alapján 3 határozatot hozott, amelyek jelen emlékeztető 1. sz. mellékletét képezik.

6. Napirendi pont: Egyebek
Nincs új hír a kamarai székház ügyében.
A hő- és villamosenergetikai szakcsoportnál új elnököt kell választani haláleset miatt.

Május 17-én kerül sor a megyei taggyűlés megtartására.

Április végéig a taggyűlés anyagát, és a költségvetési beszámolókat el kell készíteni.

Egyéb napirendi pont nem lévén, az elnök az ülést bezárja.
- kmf. –

